ཟླ༥བའི་ཚེས༢༨ཉིན་ཆེས་མཐོའི་མི་དམངས་ཁྲིམས་ཁང་དང་རྒྱལ་ཁབ་མི་རིགས་དོན་གཅོད་ཨུ་ལྷན་གཉིས་ཀྱིས་མཉམ་འབྲེལ་ཐོག་ཤིན་ཅང་ཝུ་རོ་མུ་ཆི་གྲོང་ཁྱེར་ནས་སྐད་གཉིས་ཁྲིམས་དཔོན་གསོ་སྐྱོང་བྱ་བའི་བཞུགས་མོལ་ཚོགས་འདུ་བསྡུས་ཤིང་།ཆེས་མཐོའི་མི་དམངས་ཁྲིམས་ཁང་གི་ཏང་ཙུའུ་ཁོངས་མི་དང་།ཆབ་སྲིད་པུའུ་ཀྲུའུ་རེན་ཞུས་ཅ་ཤིན།རྒྱལ་ཁབ་མི་རིགས་དོན་གཅོད་ཨུ་ལྷན་གྱི་ཏང་ཙུའུ་ཁོངས་མི་དང་ཀྲུའུ་རེན་གཞོན་པ་དོན་འགྲུབ་དབང་འབུམ་བཅས་གྲོས་ཚོགས་སུ་ཞུགས་ནས་གཏམ་བཤད་གནང་།གྲོས་ཚོགས་ཐོགཆེས་མཐོའི་མི་དམངས་ཁྲིམས་ཁང་དང་རྒྱལ་ཁབ་མི་རིགས་དོན་གཅོད་ཨུ་ལྷན་གཉིས་གྱིསམི་རིགས་ས་ཁུལ་གྱི་སྐད་གཉིས་ཁྲིམས་དཔོན་སྐྱེད་སྲིང་དང་ཟབ་སྦྱོང་ལས་དོན་ལེགས་སྒྲུབ་ལ་ཤུགས་སྣོན་པའི་འབྲེལ་ཡོད་བསམ་འཆརགྱི་བླང་བྱ་གཞིར་བཟུང་སྟེ།སྐད་གཉིས་ཁྲིམས་དཔོན་མི་སྟོང་གི་འཆར་གཞི་སྟེ༢༠༢༠ལོར་སླེབས་དུས་ཆབ་སྲིད་ཀྱི་ལངས་ཕྱོགས་བརྟན་ཞིང་།ལས་སྒོའི་སྤུས་ཚད་མཐོ་བ།གྲངས་ཚད་ཀྱིས་འདང་བ།མི་རིགས་ས་ཁུལ་གྱི་སྐད་གཉིས་འདྲི་གཅོད་ཀྱི་དཔུང་སྡེའི་དགོས་མཁོ་གཞི་རྩའི་ཐོག་བསྐོང་ཐུབ་པའི་སྐད་གཉིས་ཁྲིམས་དཔོན༡༥༠༠སྐྱེད་སྲིད་བྱ་རྒྱུ་ནན་གྱིས་བསྟན་བྱུང་།